|  |  |
| --- | --- |
| **Anotācija pētījumam** |  **"Pētījums par iespēju modernizēt Nodarbinātības valsts aģentūras digitālos pakalpojumus"** |
|   | (pētījuma nosaukums) |

|  |  |
| --- | --- |
| **Pētījuma mērķis, uzdevumi un galvenie rezultāti latviešu valodā** (brīvā tekstā, aptuveni 150 vārdu)  | Ekonomiskās sadarbības un attīstības organizācija (OECD) sadarbībā ar Labklājības ministriju un Nodarbinātības valsts aģentūru (NVA) no 2022. gada septembra līdz 2024. gada augustam īstenoja Eiropas Komisijas Tehniskā atbalsta instrumenta projektu “[***Latvijas nodarbinātības dienesta digitālo sistēmu modernizēšana***](https://www.oecd.org/els/emp/latviadigitalpes.htm)”[[1]](#footnote-1). Projekta mērķis – palielināt NVA kapacitāti, izmantojot modernās digitālās sistēmas un datu pārvaldības risinājumus, lai atbalstītu iedzīvotājus kvalitatīvā nodarbinātībā. Projekta apakšmērķi: (1) apkopot informāciju par NVA pakalpojumiem un saistītajām digitālajām sistēmām; (2) identificēt uzlabojamās darbības tādās jomās kā NVA datu pārvaldība, digitālie rīki, darbības modeļi un aktīvās darba tirgus politika pasākumu monitorings un novērtēšana; (3) izstrādāt ieteikumus NVA infrastruktūras uzlabojumiem, balstoties uz labās prakses piemēriem citās valstīs; (4) palielināt NVA kapacitāti pierādījumos balstītas politikas veidošanā; (5) testēt inovatīvās pieejas datu pārvaldībā un NVA pakalpojumu digitalizācijā.OECD veica visaptverošu NVA darbības novērtējumu, īpašu uzsvaru liekot uz iespējām uzlabot NVA digitālo infrastruktūru, tajā skaitā NVA klientu statistisko profilēšanu, darba meklēšanas atbalsta digitālos risinājumus, datu vizualizācijas rīkus, datu analīzi un atspoguļojumu, kā arī NVA digitālo risinājumu drošību un veiktspēju. Tāpat projekts pievērsās tādiem jautājumiem kā aktīvo darba tirgus politikas pasākumu novērtēšanas un monitoringa metodes un prasmju profilēšana. Savietojot NVA un Valsts sociālās apdrošināšanas aģentūras datus, tika veikts novērtējums par NVA klienta ceļu līdz iesaistei darba tirgū. Projekta ietvaros kopš 2023. gada marta tika organizēti vairāki tiešsaistes pasākumi ar ārvalstu ekspertu iesaisti un citu valstu labās prakses atspoguļošanu. Viens no projekta darbsemināriem, piemēram, bija veltīts NVA atbalstam darba meklētāju un vakanču piemeklēšanai, izmantojot tam digitālos rīkus, tai skaitā, mākslīgā intelekta sniegtās iespējas, ar ko pieredzē dalījās arī Somijas, Francijas un Luksemburgas eksperti. Tāpat ārvalstu eksperti analizēja NVA digitālo sistēmu un risinājumu drošību un veiktspēju.  |
| **Galvenās pētījuma tēmas** | (0) Atklāšanas sanāksme ar konsultatīvās grupas /*Advisory Group* iesaisti un projekta darba plāna prezentācija.(1) Visaptverošs kvalitatīvās novērtējums par NVA darbību sasaistē ar digitālajām sistēmām.(2) Zināšanu apmaiņas darbnīcas ar ārvalstu ekspertu iesaisti un OECD pieredzes apmaiņas vizīte Latvijā. (3) Kvantitatīvā analīze par NVA īstenoto stratēģiju un pieeju rezultātu novērtēšanu.(4) OECD ieteikumu izstrāde NVA digitālo sistēmu modernizācijai.(5) Datu pārvaldības un vadības stratēģijas izstrāde.(6) Semināri par analītiskās kapacitātes stiprināšanu NVA un Labklājības ministrijā.(7) Izmēģinājumprojekta un tā ieviešanas plāna izstrāde selektīviem NVA kapacitātes veicināšanas pasākumiem.(8) Uzraudzības un novērtēšanas sistēmas izstrādes izmēģinājumprojekta īstermiņa un ilgtermiņa novērtējumam.(9) Noslēguma pasākums par projekta rezultātiem un tālākajiem soļiem NVA un Labklājības ministrijai. |
| **Pētījuma pasūtītājs** | Labklājības ministrija. |
| **Pētījuma īstenotājs** | Ekonomiskās sadarbības un attīstības organizācija (OECD) sadarbībā ar Eiropas Komisijas Strukturālo reformu atbalsta ģenerāldirektorātu (*DG REFORM*). |
| **Pētījuma īstenošanas gads** |  2022. – 2024. gads. |
| **Pētījuma finansēšanas summa un finansēšanas avots** | 716 043, 01 EUR.Projektu finansēja Eiropas Savienība, izmantojot Tehniskā atbalsta instrumentu (TSI), un to īstenoja OECD sadarbībā ar Eiropas Komisiju.TSI projektu īstenošanai nebija nepieciešams Latvijas līdzfinansējums. Eiropas Komisijas Strukturālo reformu atbalsta ģenerāldirektorāts (*DG REFORM*) nodrošināja iepirkumu procedūras, līgumu slēgšanu un maksājumu veikšanu projektu īstenotājiem. |
| **Pētījuma klasifikācija\*** | *12.2. padziļinātas ekspertīzes pētījumi politikas vai tiesiskā regulējuma izstrādei, politikas analīzei un ietekmes novērtēšanai.* |
| **Pētījuma ģeogrāfiskais aptvērums**(visa Latvija vai noteikts reģions/novads) | Visa Latvija. |
| **Pētījuma mērķa grupa/-as**(piemēram, Latvijas iedzīvotāji darbspējas vecumā) | Ekonomiski aktīvie iedzīvotāji, tajā skaitā NVA reģistrētie bezdarbnieki un darba meklētāji, kā arī nereģistrētie darba meklētāji darbspējas vecumā. |
| **Pētījumā izmantotās metodes atbilstoši informācijas ieguves veidam:** |   |
|   | 1) tiesību aktu vai politikas plānošanas dokumentu analīze | Pētījuma izstrādes gaitā tika izmantota informācija par aktīvo nodarbinātības pasākumu tiesisko regulējumu, īstenošanas kritērijiem. |
|   | 2) statistikas datu analīze | Pētījumā tika analizēta statistika un informācija, izmantojot šādus datu ieguves avotus: savietotie administratīvie dati (NVA, VSAA), darbaspēka apsekojums u.c. pieejamā informācija/ Centrālā statistikas pārvalde, Eiropas Savienības statistikas pārvalde - *Eurostat*, OECD. |
|   | 3) esošo pētījumu datu sekundārā analīze | Tika izmantoti iepriekšējo pētījumu iegūtie rezultāti no aktīvo nodarbinātības politikas pasākumu ietekmes izvērtējumiem:Baltic Institute of Social Sciences (2022), *ES fondu ieguldījumu ilgtspējīgas un kvalitatīvas nodarbinātībā un darbaspēka mobilitātē 2014. – 2020. gada plānošanas periodā lietderības, efektivitātes un ietekmes izvērtējums*, <http://petijumi.mk.gov.lv/node/3417>OECD (2019), *Evaluating Latvia’s Active Labour Market Policies*, OECD Publishing, Paris, https://doi.org/10.1787/6037200a-en |
|   | 4) padziļināto/ekspertu interviju veikšana un analīze | Padziļinātās intervijas OECD informācijas ieguves misijas laikā Rīgā, 2022. gada novembrī ar: Labklājības ministriju; Nodarbinātības valsts aģentūras Rīgas reģionālo filiāli; Centrālās statistikas pārvaldi, Izglītības kvalitātes valsts dienestu, Latvijas Brīvo arodbiedrību savienību, Finanšu ministriju, Izglītības un zinātnes ministriju; Valsts izglītības attīstības aģentūru un privāto apmācību sniedzēju ("Komplekss Citadele" SIA Profesionālo Studiju Skola "Citadele). Papildus pētījuma rezultāti tika papildināti ar ārvalstu ekspertu sniegto informāciju labās prakses atspoguļošanā ar pētījuma saistītajiem jautājumiem šādos starptautiskajos tiešsaistes semināros: (1) “Digitālie rīki prasmju profilēšanai”, kas norisinājās 2023. gada 7. martā. Seminārā tika prezentēta Vācijas, Austrijas un Francijas nodarbinātības dienestu pieredze prasmju identificēšanā, kā arī OECD prasmju profilēšanas rīks. Pēc dažādu pieeju prezentēšanas sekoja diskusija par iespējām izmantot Latvijas situācijai atbilstošāko pieeju; (2) “Nodarbinātības valsts aģentūras un citu Eiropas nodarbinātības dienestu darba meklēšanas atbalsts un digitālie rīki”, kas norisinājās 2023. gada 7. decembrī. Seminārs bija par NVA atbalstu darba meklētāju un vakanču piemeklēšanai kopā ar digitālajiem rīkiem un citiem risinājumiem, t.sk. mākslīgā intelekta sniegtajām iespējām. Seminārā pieredzē dalījās arī Somijas, Francijas un Luksemburgas eksperti. Semināra mērķis bija apzināt starptautisko praksi par digitālo rīku pielietošanu un to piemērotību jau esošajam NVA atbalstam darba piemeklēšanas pakalpojumu ietvaros. |
|   | 5) fokusa grupu diskusiju veikšana un analīze |  n/a |
|   | 6) gadījumu izpēte | Kvalitatīvais NVA digitālās infrastruktūras novērtējums, ieskaitot NVA profilēšanas sistēmu ar iesaistīto ekspertu diskusijām. Somijas IT konsultāciju uzņēmums “*Gofore*” nodrošināja tehniskos novērtējums un ieteikumus, tādējādi pētījuma rezultāti tika papildināti ar uzņēmuma pārstāvju Anti Kurennimi (*Antti Kurenniemi*) un Mati Kinuneni (*Matti Kinnunen*) sniegto ekspertīzi. |
|  | 7) kvantitatīvās aptaujas veikšana un datu analīze |  n/a |
|   | 8) citas metodes (norādīt, kādas) | Kvazieksperimentālās ietekmes novērtēšanas metodes. Izmantoti individuālā līmeņa administratīvie dati no NVA Bezdarbnieku uzskaites un reģistrēto vakanču informācijas sistēmas un Valsts sociālās apdrošināšanas aģentūras (VSAA) informācijas sistēmas (datu avotiem) par laika periodu no 2017. līdz 2022. gadam.Analīze balstījās uz reģistrēto bezdarbnieku un nereģistrēto darba meklētāju datu kopām, to fona raksturojumiem un sadarbību ar NVA.  |
| **Kvantitatīvās pētījuma metodes**(ja attiecināms): | Individuālā līmeņa NVA un VSAA savietoto administratīvo datu analīze, tajā skaitā ar kvazieksperimentālām ietekmes novērtējumu metodēm. |
|   | 1) aptaujas izlases metode |  n/a |
|   | 2) aptaujāto/anketēto respondentu/vienību skaits |  n/a |
| **Kvalitatīvās pētījuma metodes**(ja attiecināms): |   |
|   | 1) padziļināto/ekspertu interviju skaits (ja attiecināms) | Skat. sadaļas “Pētījumā izmantotās metodes atbilstoši informācijas ieguves veidam” ceturto apakšsadaļu. |
|   | 2) fokusa grupu diskusiju skaits (ja attiecināms) |  n/a |
| **Izmantotās analīzes grupas (griezumi)** | **Aktīvās darba tirgus politikas pasākumi -** iedalīti plašākās atbalsta kategorijās, izmantojot OECD un Eiropas Komisijas metodoloģiju sistemātikai informācijas pasniegšanai. Ar kontrafaktuālās analīzes metodēm tika salīdzināta atbalstu saņēmušo dalībnieku iesaiste darba tirgū un ietekme uz algām ar atbalstu nesaņēmušajiem dalībniekiem, identificējot iedzīvotāju grupu raksturiezīmes/profilu, kam aktīvās darba tirgus politikas pasākumi ir visvairāk nepieciešami kopā ar identificētajiem šķēršļiem sekmīgai iesaistei darba tirgū.**Darba meklētāju profilēšanas rīks** – rīka novērtējums sasaistē ar konkrētiem aktīvās darba tirgus politikas pasākumiem un nodarbinātības kategorijām personu darba tirgus integrācijā.**Kvantitatīvs novērtējums par konkrētiem darba tirgus šķēršļiem**, identificējot mijiedarbības ar saņemto aktīvās darba tirgus politikas pasākumu atbalstu. |
| **Pētījuma pasūtītāja kontaktinformācija** | Ilze ZvīdriņaDarba tirgus politikas departamentaDirektora vietnieceTālr. 67021528ilze.zvidrina@lm.gov.lvLabklājības ministrijaSkolas iela 28, Rīga, LV-1331[www.lm.gov.lv](http://www.lm.gov.lv/) |
| **Pētījuma autori\*\* (autortiesību subjekti)** | **OECD Nodarbinātības, darba un sociālo lietu direktorāts.** Pētījuma izstrādes komanda: Teodora Ksenogianni (*Theodora Xenogiani*), Anna Lauringstone (*Anne Lauringson*); Džads Ormsbijs (*Judd Ormsby*); Stjū Batlers (*Stew Butler*); Matija Vodopivecs (*Matija Vodopivec*). |

1. Pētījums gala ziņojums pieejams: <https://www.oecd.org/en/publications/modernising-latvia-s-public-employment-service-through-digitalisation_07e830f5-en.html> [↑](#footnote-ref-1)